en en en en cs de en it de en en de pl fi de en en en en en en en en en en en en en en en en id en en en de en fr en en en en en en en en en en en en en en en en en lv en en en en en gu de gu gu gu gu gu gu gu gu gu en gu en en nb en en pa en en en en en en en en en es ckb en en en en en en en en en en en it en de en en de en en en en en en en en en en en en en en en en en en en en en en en en en
Article Of Suspense By Manhar Ravaiya In Kalash Magazine
હિસ્સો-જોહરાબાઈએ એક જ વાત પકડી રાખી કે હત્યા બારામાં એ કશું જાણતી નથી
Manhar Ravaiya | May 09, 2017, 21:07 PM IST
કોલગર્લ સપ્લાયર મલ્હારની હત્યા થયાને દસેક દિવસ થયા હતા, પણ હજી સુધી હત્યારાનો કોઈ પત્તો લાગ્યો ન હતો. પોલીસ ઓફિસર રાજદેવ સાહેબ એ.એસ.આઈ. અનવર પઠાણ તેમજ અન્ય સ્ટાફ મલ્હારના હત્યારાને શોધવા આકાશ-પાતાળ ફરી વળ્યા હતા, પરંતુ હત્યારાને હાથ કરવા કોઈ સુરાગ કે કડી મળતી ન હતી. મલ્હારની હત્યા અને લૂંટનો કેસ પોલીસખાતા માટે માથાના દુખાવા સમાન હતો. એમ તો મલ્હાર પાસે ધંધા બાબતે આવતા જતાને મળી રાજદેવ સાહેબે પૂછપરછ કરી, પણ એ સૌ નિર્દોષ હતા.
ખાસ ખબરીઓ પણ આમાં સફળતા પ્રાપ્ત કરી શકતા હતા. અમુક શકમંદને ટોર્ચર કરી જોયા, પણ નિરાશા જ મળી. આમ, દિવસો વીતી રહ્યા હતા એમ પોલીસખાતા માટે મોટો પડકાર હતો, પણ આવો પડકાર રાજદેવ સાહેબ માટે કંઈ નવું ન હતું. ભલભલા ગંભીર કેસ એમણે સેટલ કર્યા હતા. મલ્હારનું વતન ધરમપુર. એનાં મા-બાપ એક બસ અકસ્માતમાં ગુજરી ગયેલાં. ત્યારે મલ્હાર સોળ વર્ષનો હતો. મલ્હાર એના મોટાભાઈ જયંત સાથે રહેતો હતો, પણ એ એની ભાભીને ગમતું ન હતું.
એ મલ્હારને અવારનવાર મેણાં મારતી કે આમ બેઠાં બેઠાં રોટલા તોડો છો તે કોઈ કામ કરો કામ. આમ રોજની ટકટકથી ગળે આવી ગયેલ મલ્હાર મુંબઈ ભાગી આવેલો અને કામધંધા માટે ફરતો હતો. એમાં એક દિવસ એ ગેટવે ઓફ ઇન્ડિયા આવેલો. તે એકલો એક બેન્ચ પર બેઠો હતો. ત્યાં એણે જોયું કે બે યુવક એક યુવાન છોકરીને બળજબરીથી પકડીને બોટ સ્ટેન્ડ તરફ લઈ જતા હતા. છોકરી છૂટવા વલખાં મારતી હતી.
સૌ જોઈ રહ્યા હતા, પણ કોઈ છોકરીને છોડાવવા જવાની હિંમત કરતા ન હતા, ત્યારે મલ્હારે દોડીને એક યુવકને પેટમાં મુક્કો ઝીંકી દીધો. મલ્હારના કસાયેલ હાથનો એક મુક્કો પેટમાં વાગતાં પેલો ત્યાં જ બેસી ગયો. છોકરી છૂટી ગઈ. આભાર વ્યક્ત કરતી છોકરી મલ્હાર પાસે આવે છે. એકબીજા મુંબઈ આવ્યાનું પ્રયોજન બતાવે છે. યુવતીનું નામ નિલમ હતું. એ ગયે વર્ષે હિરોઇન બનવાની આશાએ આવી હતી, પણ બદનસીબે એ મજબૂરીથી કોલગર્લ બની હતી.
આમ, પહેલી મુલાકાત મલ્હાર અને નિલમને નજીક લઈ આવી. નિલમની દોરવણી અને માર્ગદર્શન મુજબ મલ્હારે કોલગર્લ સપ્લાયરનો બિઝનેસ શરૂ કર્યો હતો. એ ધોમ રૂપિયા કમાયો. એણે ધાર્મિક સંસ્થાઓમાં રૂપિયા આપ્યા, છતાં એની હત્યા કરીને હત્યારા લૂંટ ચલાવી ફરાર થઈ ગયા હતા. કેટલી રકમ, ઘરેણાંની લૂંટ થઈ હશે એ નક્કી થતું ન હતું. તિજોરી સાવ ખાલી હતી. હત્યા થઈ એ પહેલાં નિલમ સાથે મલ્હારને કોઈ બાબતે મનદુઃખ થતાં એ મલ્હાર પાસે આવતી ન હતી.
એણે સંબંધ કાપી નાખ્યો હતો અને પોતે બીજી એક ખ્યાતનામ કોલગર્લ સપ્લાય કરતી જોહરાબાઈ સાથે મળી ગઈ હતી. જોકે, જોહરાબાઈ અને મલ્હાર અવારનવાર મળતાં હતાં.
આવા મલ્હારનો હત્યારો મળતો ન હતો. તેથી રાજદેવ સાહેબ સતત એના વિચારોમાં જ રહેતા હતા. એમાં એકાએક યાદ આવતાં એમણે નિલમ અને જોહરાબાઈને મળવા વિચાર્યું. એ હજી ઓફિસેથી બહાર નીકળે ત્યાં નિલમ સામેથી ઓફિસે આવી. તેની પૂછપરછ કરી એનું નિવેદન રેકોર્ડ કર્યું. પછી એ ગયા બાદ સાહેબે જોહરાબાઈને બોલાવીને મલ્હારની હત્યા બારામાં પૂછ્યું, પણ જોહરાબાઈએ એક જ વાત પકડી રાખી કે હત્યા બારામાં એ કશું જાણતી નથી.
ત્યારે રાજદેવ સાહેબે જરા કડકાઈ કરતાં કહ્યું, ‘જો જોહરાબાઈ! સાંભળ, તારી આંખોમાં મને મલ્હારની હત્યા કરતી તું દેખાઈ આવે છે.’ ‘સાહેબ, તમે પણ મારી મજાક કરો છો. તમને હું હત્યા કરતી દેખાઉં એવું ચાલે ખરું. કોણે તમને કહ્યું.’ ‘હા ચાલે. તેં અને તારા બન્ને ભાઈઓ તેમજ નિલમે મળીને મલ્હારને પતાવી એના ઓશીકે રાખેલ ચાવીથી તિજોરી ખોલી રૂપિયા અને અન્ય કીમતી સામાન ચોર્યો. પછી લૂંટનો માલ તમે ત્રણેયે સરખે હિસ્સે વહેંચી લીધો છે.’, ‘કોણે કહ્યું?’, ‘નિલમે.’ ‘પણ નિલમને મરી ગયાને આજે ત્રણ મહિના થયા.’, ‘જોહરાબાઈ, તને ખબર નહીં હોય, એ રાત્રે છેલ્લી ચાલુ ટ્રેનમાંથી તમે નિલમને હિસ્સો આપવો ન પડે માટે તેને ધક્કો મારી ફેંકી દીધી હતી, પણ એ મરી ન હતી. એ ત્રણ મહિનાની સારવાર મળતાં બચી ગઈ હતી. જો આ રહી નિલમ.’
અને નિલમ આવતાં જોહરાબાઈનાં હોશકોશ ઊડી ગયા. તેને અને તેના ભાઈઓને અને નિલમને અરેસ્ટ કર્યાં.
(Navalika Gujarati News) સાથે જોડાયેલા અન્ય (Literature Gujarati News) મેળવવા માટે અમને Facebook અને Twitter પર ફોલો કરો. વાંચતા રહો 76 લાખ+ વાચકોની મનપસંદ અને વિશ્વની નં.1 Gujarati News વેબસાઇટ divyabhaskar.co.in, જાણો સમાચારોથી વધુ. દરેક ક્ષણ અપડેટ રહેવા માટે ડાઉનલોડ કરો Gujarati News App & Divya Bhaskar epaper App.
Web Title: Article Of Suspense By Manhar Ravaiya In Kalash Magazine
(Read News in Gujarati from Divya Bhaskar)
Terms & Conditions – D&W contest
Local News Website in English
divyamarathi.com A Leading Marathi News Website
moneybhaskar.comMost comprehensive Business News Website
myfmindia.comRadio Division, wholly owned company of Bhaskar group
dainikbhaskargroup.comGroup Website of India’s Largest Newspaper Group
About UsInvestor|Contact Us|Advertise with Us|Terms of Use|Feedback|Sitemap|Cookie Policy
Copyright © 2017-18 DB Corp ltd., All Rights Reserved.